open-index/open-wikipedia-markdown huggingface dataset:
ג'יימס ווד (מושל וירג'יניה)

**ג'יימס ווד** (באנגלית: **James Wood**; ) היה קצין בצבא הקונטיננטלי במהלך מלחמת העצמאות של ארצות הברית, ופוליטיקאי מווירג'יניה, איש המפלגה הפדרליסטית, שכיהן כמושל וירג'יניה ה-11 בשנים 1796–1799. היה לו קשר משפחתי עם אלכסנדר וייט.

## ראשית חייו
ג'יימס ווד נולד בעיר וינצ'סטר שבמחוז פרדריק, מושבת וירג'יניה כבנו של ג'יימס ווד, שהיגר למושבה ועבד כמודד עבור תומאס פיירפקס, לורד פיירפקס השישי מקמרון  וסייע בהקמת העיר. ווד התחנך על ידי מורים פרטיים והיה פעיל כמו אביו במחוז הכנסייתי המקומי, כנסיית המשיח האפיסקופלית של וינצ'סטר.

בפברואר 1760 מונה ווד כסגן פקיד בית המשפט המחוזי. בשנים 1766–1775 הוא שירת כחבר בבית השועים  של וירג'יניה. הוא נשא לאישה את ג'יין מונקור, אך לשניים לא נולדו ילדים.

ב-1774 מונה ווד כקפטן בכוחות הצבאיים של וירג'יניה על ידי מושל המושבה הלורד דאנמור. הוא השתתף בקרב פוינט פלזנט  במהלך מלחמת הלורד דאנמור , ולאחר מכן השתתף במשא ומתן על הסכם פורט פיט מול האינדיאנים משבטי השוואני.
## מלחמת העצמאות של ארצות הברית
ב-1776 מונה ווד כלוטננט קולונל במיליציה של מחוז פרדריק. בפברואר 1777 הוא היה למפקד הרגימנט ה-12 של וירג'יניה, ופיקד עליו במהלך מערכת פילדלפיה ו. בסוף 1777 הוא השתכן בבית שבה התגוררה משפחתה של הנערה סאלי ויסטר , שניהלה יומן על ימי המלחמה ומהווה מקור היסטורי רב ערך, ושתיארה אותו כ"אדם ידידותי מאוד". בספטמבר 1778 שונה שמו של הרגימנט של ווד לרגימנט השמיני של וירג'יניה, והוא מונה כמפקח הראשי על הארמייה הבריטית  שנשבתה במהלך מערכת סרטוגה והועברה לשארלוטסוויל. הוא המשיך בתפקידו זה עד שבינואר 1783 שוחרר מהשירות, אז קודם לדרגת בריגדיר גנרל במיליציה של וירג'יניה.
## קריירה פוליטית
בשנים 1784–1796 היה ווד חבר במועצת המושל של וירג'יניה. בבחירות לנשיאות של 1789 הוא היה חבר בחבר האלקטורים מטעם מחוז הבחירה לקונגרס הראשון של וירג'יניה. כחבר המפלגה הפדרליסטית, נבחר ווד ב-1796 כמושל וירג'יניה ה-11, וכיהן בתפקיד עד 1799. הוא גם היה חבר בתנועה לביטול העבדות בווירג'יניה.
## מותו
ג'יימס ווד נפטר בריצ'מונד ב-16 ביוני 1813. הוא נטמן בכנסיית סנט ג'ון שבעיר. בית ספר תיכון וחטיבת ביניים במחוז פרדריק קרויים על שמו, וכן מחוז ווד שבווירג'יניה המערבית.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1625-1626


## קישורים חיצוניים
* ג'יימס ווד באתר אגודת המושלים הלאומית 
* ג'יימס ווד באתר The Political Graveyard 
* 

## הערות שוליים

קטגוריה:מושלי וירג'יניה
קטגוריה:אמריקאים ילידי וירג'יניה
קטגוריה:מושלי מדינות ארצות הברית מהמפלגה הפדרליסטית
קטגוריה:פעילים בתנועה לביטול העבדות
קטגוריה:אנשי צבא אמריקאים במלחמת העצמאות של ארצות הברית
קטגוריה:אמריקאים שנולדו ב-1741
קטגוריה:אמריקאים שנפטרו ב-1813
ויץ' האוס

**ויץ' האוס** (באנגלית: **Witch house**) או **דראג** (**Drag**) הוא תת-ז'אנר מוזיקלי של מוזיקה אלקטרונית שמאופיין מוזיקלית באפקטים של כלי מקלדת בגבהים גבוהים, בשכבות בייסליין כבדות ולולאות תופים בסגנון טראפ, וכן שימוש באסתטיקה בנושאים אוקולטיים וגותיים.

בין הנושאים הוויזאולים של ז'אנר זה ניתן למנות את תורת הנסתר, מעשה כשפים, שמאניזם, יצירות אמנות, קולאז'ים ותצלומים בהשראת סרטי אימה, וכן שימוש משמעותי במסרים נסתרים  ואלמנטים טיפוגרפיים כמו סמלי יוניקוד. יצירות אמנות של אמנים חזותיים של ויץ' האוס שילבו דימויים מסרטי וסדרות אימה, כמו "פרויקט המכשפה מבלייר", "טווין פיקס", ו-"מכושפות", וכן מפרסומים מהתרבות הפופולרית המרכזית של שנות ה-2000. בין האלמנטים הטיפוגרפיים הנפוצים בעטיפות היצירות המוזיקליות, כמו אלו של וייט רינג  וסאלם , ניתן למנות משולשים, צלבים וסמלי יוניקוד.

## קישורים חיצוניים

## הערות שוליים

קטגוריה:שנות ה-2000 במוזיקה
קטגוריה:שנות ה-2010 במוזיקה
קטגוריה:מוזיקת אינדי
קטגוריה:מיקרוז'אנרים
תמר סם-אש

**תמר סם-אש** (באנגלית: **Tamar Samash**) היא דיפלומטית ישראלית לשעבר שכיהנה בין השנים 2015 עד 2018 כשגרירת ישראל ברומניה. הייתה שגרירה בבלגיה מ-2007 עד 2011, ובמקביל שימשה כשגרירה שאינה תושבת לוקסמבורג. היא גם הייתה הקונסול הכללי של ישראל במרסיי ומונקו, צרפת (1999–2003).

## השכלה
* 1969: אוניברסיטת סורבון , פריז, התמחות בתרבות צרפתית
* 1971–1974: האוניברסיטה העברית בירושלים, תואר ראשון בתנ"ך וספרות צרפתית
* 1977: האוניברסיטה העברית בירושלים, תואר שני ספרות וציוויליזציה צרפתית
* 2012: עבודה על דוקטורט, אוניברסיטת פריז

## קישורים חיצוניים

## הערות שוליים

קטגוריה:בוגרי האוניברסיטה העברית בירושלים
קטגוריה:שגרירי ישראל ברומניה
קטגוריה:שגרירי ישראל בלוקסמבורג
קטגוריה:שגרירי ישראל בבלגיה
מיקרוהאוס

**מיקרוהאוס** (**Microhouse**), **באפטק** (**Buftech**) או **מוזיקה מינימלית** (**Minimal**) הוא תת-ז'אנר של מוזיקת האוס המושפע מאוד ממינימליזם וטכנו של שנות ה-90 של המאה ה-20.

כמו האוס וטכנו, מיקרוהאוס בנוי סביב חתימת זמן  של 4/4. הטמפו שלו נע בין 115 ל-130 פעימות לדקה. הבדל בולט בין מיקרוהאוס למוזיקת האוס הוא החלפת תופי בס, היי האט  ודגימות ממכונות תופים בלחיצות, סטטיות, גליצ'ים ופיסות רעש קטנות, שלעיתים קרובות יותר נמתחות ונמשכות זמן רב יותר בדרופ.

מאפיין אופייני אחד של מיקרוהאוס הוא השימוש בדגימות: דגימות קצרות במיוחד ('מיקרו') של הקול האנושי, כלי נגינה, רעשים יומיומיים ותבניות גל שנוצרו על ידי מחשב מסודרות ליצירת מנגינות מורכבות (כמו שניתן לשמוע ב-"Deck the House" של אקופן ). שירה במיקרוהאוס היא לרוב פשטנית, שטותית ומונוטונית באופיה. זהו אחד המאפיינים העיקריים של מיקרוהאוס בהשוואה לדיפ האוס, למשל, שנוטה ללא שירה וגם קצב איטי יותר הנמוך עד 115 פעימות לדקה בשירים מסוימים.

## הערות שוליים

קטגוריה:שנות ה-1990 במוזיקה
אחי בן בנימין

**אֵחִי** (נקרא גם **אֲחִירָם**) הוא דמות מקראית, בנו השישי של בנימין ונכדם של יעקב ושל רחל. לאחי היו תשעה אחים: בלע, בכר, אשבל, גרא, נעמן, ראש, מפים, חפים וארד. למשפחתו של אחי קראו משפחת האחירמי על שם שמו "אחירם".

על פי המדרש, בנימין קרא לאחי על שם יוסף, שהיה **אחיו** וראשו, ואחירם על שם שהיה **אחיו** ו**רם** ממנו.

## הערות שוליים

קטגוריה:אישים משבט בנימין
קטגוריה:יורדי מצרים
מג'דליון

**מָג'דָליוּן** (בערבית: **مجدليون**) הוא כפר נוצרי לבנוני, בנפת צידון, מחוז דרום לבנון.

## מיקום וגאוגרפיה
הכפר המקורי שכן כ-4 קילומטרים מזרחית לצידון, העיר צידון גדלה והתפרשה מזרחה ובתיה נושקים לבתי הכפר. הגובה הממוצע של הכפר הוא כ-250 מטרים מעל פני הים ומחלק ניכר מבתיו ניתן להשקיף על צידון ועל חוף הים. שטח הכפר הוא כ-1,650 דונם. כקילומטר מזרחית לכפר נמצא הכפר  ומדרום למג'דליון שוכנים הכפרים: מיה מיה ו.

## אטימולוגיה
מקור השם מג'דליון עשוי להתייחס למילה סורית שמשמעותה: "מגדל שמירה", "טירה", או "מגדל קטן", או "שומרי המגדל, "שומרי הטירה".פירושים אלו נתמכים בהמצאות שרידי מגדל קדום בכפר.

## היסטוריה
בשנת 1838 ציין עלי סמית' ציין את "Mejdeluneh", ככפר שנמצא "צפונית לְא-תופאח, ליד החוף".

ב-1875 ביקר במקום ויקטור גרן באזור, וציין "תל בקרבת הכפר הקטן Medjdel Youn, המכיל בקושי 120 תושבים, מארונים או יוונים מאוחדים".

## צביון הכפר
ימין|ממוזער| הכניסה הדרומית של מג'דליון 
הכפר מחולק לשני אזורים: באזור התחתון מבני מגורים ובאזור הגבוה ווילות יוקרה וארמונו, כמו ארמונו של ראש ממשלת לבנון לשעבר, רפיק חרירי.

העירייה אוכפת את חוקי והגבלות הבנייה על מנת לשמר את הצביון המיוחד של הכפר, ובהתאם לאזורים: בנייה מרווחת וגינות נוי רבות. בעבר, עיקר פרנסת התושבים הייתה מגידול זיתים, אך עם השנים הענף נזנח לטובת הרחבת הבנייה. אין בכפר מפעלים או תעשייה מכל סוג שהוא ואף אין בה בתי ספר מוסדות ציבור, או בתי חולים, למעט כנסייה קתולית אחת ובית העיריה.

## דמוגרפיה
בשנת 2014 היו רשומים במג'דליון 761 תושבים, בעלי זכות בחירה לפרלמנט הלבנוני, מהם כ-97% נוצרים והיתר מוסלמים. כ־70% מהנוצרים הם קתולים, כ־23% מרונים והיתר נוצרים מעדות שונות. ככל הנראה, מספר התושבים בכפר מתקרב ל-10,000 אלא שרובם אינם רשומים כך ברישומי משרד הפנים הלבנוני.

## גלריה

קובץ:AA180464 pano.jpg|טקסט=Panorama of Majdelyoun|**צילום פנורמי** של מג'דליון
קובץ:P5170044(pearl).JPG|טקסט=eastern part of Majdelyoun|החלק המזרחי של מג'דליון
קובץ:P5170029(pearl).JPG|טקסט=St Elias hill viewed from Majdelyoun|גבעת **סנט אליאס** (מבט ממג'דליון)


## ראו גם

## הערות שוליים

קטגוריה:לבנון: יישובים
קטגוריה:נוצרים לבנונים
מפים בן בנימין

**מֻפִּים** (נקרא גם **שְׁפוּפָם**) הוא דמות מקראית, בנו השמיני של בנימין ונכדם של יעקב ושל רחל. למפים היו תשעה אחים: בלע, בכר, אשבל, גרא, נעמן, אחי, ראש, חפים וארד. למשפחתו של מפים קראו משפחת השופמי על שם שמו "שפופם".

על פי המדרש, בנימין קרא למפים על שם יוסף, ש**מפי** אביו למד, ושפופם על שם שהיה **שפוף** בין האומות.

## הערות שוליים

קטגוריה:אישים משבט בנימין
קטגוריה:יורדי מצרים
חפים בן בנימין

**חֻפִּים** (נקרא גם **חוּפָם**) הוא דמות מקראית, בנו התשיעי של בנימין ונכדם של יעקב ושל רחל. לחפים היו תשעה אחים: בלע, בכר, אשבל, גרא, נעמן, אחי, ראש, מפים וארד. למשפחתו של חפים קראו משפחת החופמי על שם שמו "חופם".

על פי המדרש, חפים נקרא על שם יוסף, שלא זכה לראות את **חופתו** של בנימין ובנימין לא זכה לראות את **חופתו**.

## הערות שוליים

קטגוריה:אישים משבט בנימין
קטגוריה:יורדי מצרים
Rare Live

***Rare Live*** או ***A Concert Through Time And Space*** הוא אלבום הווידאו העשירי של להקת הרוק הבריטית קווין, אשר יצא לאור ב-21 באוגוסט 1989. האלבום מציג ביצועים חיים מתוך הופעות של הלהקה שהתקיימו בשנים 1973–1986.

## רשימת השמעה

## הערות שוליים

קטגוריה:אלבומי קווין
קטגוריה:אלבומי וידאו באנגלית
דון אדוארדס

**ויליאם דונלון אדוארדס** (באנגלית: **William Donlon Edwards**; 6 בינואר 1915 – 1 באוקטובר 2015) היה פוליטיקאי אמריקאי מטעם המפלגה הדמוקרטית וחבר בית הנבחרים של ארצות הברית מקליפורניה במשך 32 שנים בסוף המאה ה-20.

## ביוגרפיה
### ראשית חייו
אדוארדס נולד ב-6 בינואר 1915 בסן חוזה, קליפורניה להורים רפובליקנים. אביו וסבו היו בעלי עסק לזכויות קרקע. לאחר שסיים את לימודיו בתיכון סן חוזה, אדוארדס קיבל תואר ראשון מאוניברסיטת סטנפורד ב-1936, שם היה חבר בקבוצת הגולף של סטנפורד. לאחר מכן למד אדוארדס בבית הספר למשפטים באוניברסיטת סטנפורד והתקבל ללשכת עורכי הדין ב-1940.

אדוארדס היה סוכן מיוחד של הבולשת הפדרלית מ-1940 עד 1941, כשהצטרף לצי ארצות הברית כקצין מודיעין ותותחן ימי במהלך מלחמת העולם השנייה. בשנת 1950, הוא נבחר לנשיא הרפובליקנים הצעירים של קליפורניה, והתפטר לאחר שהצטרף לארגון הפדרליסטים העולמיים המאוחדים. לאחר שתפס את המפלגה הרפובליקנית כשמרנית מדי, הוא הפך לדמוקרט לפני ניצחונו הראשון בבחירות לקונגרס ב-1962. הוא היה נשיא חברת הכותרת של העמק של מחוז סנטה קלרה מ-1951 עד 1975, וציר לוועידות הדמוקרטיות הלאומיות של 1964 ו-1968.

### חבר בית הנבחרים (1963–1995)
אדוארדס נבחר כחבר במפלגה הדמוקרטית לקונגרס ה-88 ממחוז הקונגרס ה-10 (לימים הוגדר בחלוקה מחדש למחוז הקונגרס ה-16) ולחמישה עשר הקונגרסים הבאים, וכיהן מ-3 בינואר 1963 עד 3 בינואר 1995. בשנתו הראשונה בבית הנבחרים, אדוארדס הצביע בעד ביטול ועדת הפעילות הלא-אמריקאית של הבית. אדוארדס היה מעורב בהעברת חוק זכויות האזרח משנת 1964 וחוק זכויות ההצבעה משנת 1965. אדוארדס היה חבר בוועדת המשפט של בית הנבחרים במהלך חקירת שערוריית ווטרגייט. אדוארדס התנגד למעורבות הצבאית האמריקאית במלחמת וייטנאם, הפלישה לפנמה ומלחמת המפרץ.

אדוארדס היה אחד משמונה חברי ועדת המשפט שהצביעו בעד כל חמשת סעיפי ההדחה שנוסחו נגד הנשיא ריצ'רד ניקסון במהלך שערוריית ווטרגייט. האחרים היו ג'ק ברוקס, רוברט קסטנמאייר, ג'ון קוניירס, ברברה ג'ורדן, צ'ארלס רינגל, אליזבת הולצמן ואדוארד מזווינסקי. שלושה מתוך חמשת הסעיפים אומצו לפני התפטרותו של ניקסון ב-9 באוגוסט 1974.

אדוארדס היה אחד ממנהלי ההדחה בבית הנבחרים שמונו על ידי בית הנבחרים בשנת 1988 לנהל את משפט ההדחה של אלסי הייסטינגס, שופטת בית המשפט המחוזי של ארצות הברית במחוז הדרומי של פלורידה. עם זאת, הוא הוחלף כמנהל הדחה לפני תחילת המשפט. אולם, בשנת 1989, הוא מונה ושימש כמנהל הדחה בבית המשפט במשפט ההדחה של וולטר ניקסון, שופט בית המשפט המחוזי של ארצות הברית במחוז הדרומי של מיסיסיפי.  אדוארדס היה יושב ראש ועדת המשנה של בית הנבחרים לחירויות האזרח וזכויות האזרח במשך 23 שנים. אדוארדס לא הועמד לבחירה מחדש לקונגרס ה-104. 

### חיים אישיים ומותו
דון אדוארדס היה נשוי שלוש פעמים; הוא היה נשוי לאדית וילקי אדוארדס מ-1981 ועד מותה ב-2011.  מלאו לו 100 בינואר 2015.  הוא מת מאוחר יותר באותה שנה בכרמל ליד הים, קליפורניה ב-1 באוקטובר 2015.

## מורשת
אדוארדס קיבל את עיטור השירות המצטיין של הקונגרס בשנת 2003. מקלט חיות הבר הלאומי דון אדוארדס מפרץ סן פרנסיסקו בקצה הדרומי של מפרץ סן פרנסיסקו נקרא לכבודו.

## קישורים חיצוניים

* 
* 

## הערות שוליים

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:בוגרי בית הספר למשפטים באוניברסיטת סטנפורד
קטגוריה:זמרי-יוצרי קאנטרי אמריקאים
קטגוריה:אמריקאים שהגיעו לגיל מאה
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1915
קטגוריה:אמריקאים שנפטרו ב-2015
ויליאם וולדו

**ויליאם פרדריק וולדו** (באנגלית: **William Frederick Waldow**; 26 באוגוסט 1882 – 16 באפריל 1930) היה חבר בית הנבחרים של ארצות הברית מניו יורק.

## ביוגרפיה
וולדו נולד ב-26 באוגוסט 1882 בבאפלו, ניו יורק, ולמד בבתי הספר הנפוצים, התלמד כאינסטלטור, ולאחר מכן עסק כקבלן אינסטלציה. הוא נבחר לחבר במועצת המנהלים של באפלו ב-1912 וב-1913 והיה חבר בוועידת מדינת ניו יורק הרפובליקנית ב-1916.

ולדו נבחר כרפובליקני לקונגרס ה-65, כשהוא מכהן בתפקידו מ-4 במרץ 1917 ועד 3 במרץ 1919. הוא לא הצליח להיבחר מחדש ב-1918 לקונגרס ה-66 וחידש עיסוקים עסקיים לשעבר. הוא היה ציר בוועידה הלאומית הרפובליקנית ב-1920 והיה השריף של מחוז אירי בין השנים 1921–1923. הוא מת בסניידר (פרבר של באפלו) ב-16 באפריל 1930; הקבורה הייתה בבית הקברות Forest Lawn.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1882
קטגוריה:אמריקאים שנפטרו ב-1930
הגלריה לאמנות של דרום אוסטרליה

**גלריית האמנות של אוסטרליה הדרומית** היא מוזיאון וגלריה לאמנות המהווים מוסד תרבותי חשוב שנמצא בעיר אדלייד, בירת אוסטרליה הדרומית. הגלריה נוסדה בשנת 1881 ונחשבת לאחת הגלריות המובילות באוסטרליה, הן מבחינת האוספים והן מבחינת התערוכות המוצגות בה.

המוזיאון מחזיק באוסף של מעל 35,000 יצירות אמנות, והוא נחשב לאוסף האמנות השני בגודלו באוסטרליה, אחרי הגלריה הלאומית של ויקטוריה. המוזיאון ממוקם בקרבת מוסדות תרבות נוספים, כולל הספרייה של דרום אוסטרליה ואוניברסיטת אדלייד.

## היסטוריה
הגלריה נוסדה במטרה לקדם את האמנות ולשמור על יצירות אמנות חשובות. בשנת 1900 נבנה הבניין הנוכחי בסגנון נאו-קלאסיציזם צרפתי, והוא עבר שיפוצים והרחבות רבות מאז הקמתו.

## האוספים
גלריית האמנות של אוסטרליה הדרומית מחזיקה באוסף רחב של אמנות אוסטרלית ובינלאומית, כולל יצירות מהמאה ה-19 ועד המאה ה-21. בין האמנים המפורסמים המיוצגים בגלריה נמצאים נורמן לינדזי, סידני נולאן וטום רוברטס.

## תערוכות
הגלריה מארחת תערוכות מתחלפות רבות, כולל תערוכות של אמנות עכשווית, אמנות קלאסית, ועבודות אמנות מקומיות ובינלאומיות. תערוכות אלו מושכות מבקרים רבים ומספקות פלטפורמה לאמנים חדשים.

## פעילות חינוכית
הגלריה מציעה מגוון תוכניות חינוכיות, סדנאות, והרצאות לקהל הרחב. המטרה של תוכניות אלו היא לשפר את ההבנה וההערכה של אמנות בקרב הציבור.

הכניסה לגלריה היא בחינם, והיא פתוחה לקהל כל יום. המוזיאון מציע גם חנויות, מסעדות ואזורי מנוחה, מה שהופך אותו ליעד פופולרי עבור משפחות ומבקרים.

הגלריה משחקת תפקיד מרכזי בתרבות המקומית ומהווה מקום מפגש לאמנים, חוקרי אמנות וחובבי אמנות כאחד.

## קישורים חיצוניים
* 

*אתר הגלריה הרשמי

קטגוריה:אוסטרליה הדרומית
קטגוריה:גלריות לאמנות
קטגוריה:אוסטרליה: מוזיאונים לאמנות
מחוז פיירפקס

**מחוז פיירפקס**, הוא מחוז בחבר העמים של וירג'יניה. עם אוכלוסייה של 1,150,309 נכון למפקד 2020, זהו המחוז המאוכלס ביותר בווירג'יניה, אזור השיפוט המאוכלס ביותר במטרופולין וושינגטון, והמיקום המאוכלס ביותר באזור הסטטיסטי המשולב של וושינגטון-בולטימור. מושב המחוז הוא העיר פיירפקס. עם זאת, מכיוון שהיא עיר עצמאית לפי חוק וירג'יניה, העיר פיירפקס אינה חלק מהמחוז.

המחוז הוא חלק מאזור צפון וירג'יניה ומהווה חלק מטבעת הפרברים של וושינגטון הבירה. המחוז הוא בעיקר פרברי עם כמה כיסים עירוניים וכפריים. הוא גובל במחוז מונטגומרי, מרילנד מצפון, פולס צ'רץ', אלכסנדריה, מחוז ארלינגטון, ומחוז הנסיך ג'ורג', מרילנד ממזרח, מחוז צ'ארלס, מרילנד בדרום-מזרח, מחוז הנסיך ויליאם בדרום-מערב ומחוז לודון בצפון-מערב.

המחוז הוא ביתם של משרדי מנהל המודיעין הלאומי במקלין והמטה של ארבע סוכנויות מודיעין אמריקאיות: סוכנות הביון המרכזית במרכז ג'ורג' בוש למודיעין בלנגלי, הסוכנות הלאומית לגיאו-מרחבי-מודיעין בספרינגפילד, משרד הסיור הלאומי בצ'נטילי, והמרכז הלאומי ללוחמה בטרור במקלין.

באקדמיה, המחוז הוא ביתם של קמפוס הדגל של אוניברסיטת ג'ורג' מייסון בפיירפקס, אוניברסיטת CIA בצ'נטילי, בית הספר שרמן קנט לניתוח מודיעין ברסטון, וכמה קמפוסים של מכללת קהילת צפון וירג'יניה. במגזר הפרטי, עשר מחברות Fortune 500 ממוקמות במחוז החל משנת 2023.

נכון לשנת 2020, ההכנסה החציונית של משק הבית במחוז פיירפקס עמדה על 127,866 דולר, והיא מדורגת חמישית בגובהה במדינה.

## קישורים חיצוניים

* 

קטגוריה:ארצות הברית: מחוזות לפי מדינה
קטגוריה:וירג'יניה: גאוגרפיה
ג'וזף וורן

**ג'וזף וורן** (באנגלית: **Joseph Warren**; 11 ביוני 1741 - 17 ביוני 1775) היה רופא אמריקאי ואב מייסד של ארצות הברית. הוא היה אחת הדמויות החשובות ביותר בתנועת הפטריוטים בבוסטון בימים הראשונים של המהפכה האמריקאית, ובסופו של דבר כיהן כנשיא הקונגרס הפרובינציאלי המהפכני של מסצ'וסטס.

ב-18 באפריל 1775, וורן גייס את פול רוור וויליאם דאוס לעזוב את בוסטון ולהפיץ אזעקה על כך שחיל המצב הבריטי בבוסטון יוצא לפשוט על העיירה קונקורד ולעצור את מנהיגי המורדים ג'ון הנקוק וסמואל אדמס. למחרת, וורן השתתף בקרבות לקסינגטון וקונקורד, שהיוו את פתיחת הקרבות של מלחמת העצמאות האמריקאית.

זמן קצר לפני קרב בנקר היל ב-17 ביוני 1775, וורן הוסמך לדרגת גנרל במיליציה של המושבה. למרות דרגתו החדשה, הוא בחר להשתתף בקרב כחייל מן השורה. וורן נהרג בקרב כאשר חיילים בריטיים הסתערו על החפיר בראש גבעת ברידס.

מותו של וורן, שהונצח בציורו המפורסם של ג'ון טראמבל "מותו של הגנרל וורן בקרב בנקר היל, 17 ביוני 1775", עורר את כוחות המורדים. זכרו של וורן הונצח ברחבי ארצות הברית בשמות של ערים, מחוזות, רחובות ומקומות אחרים, וכן על ידי פסלים ובדרכים רבות נוספות.

## קישורים חיצוניים

* 

קטגוריה:אמריקאים ילידי מסצ'וסטס
קטגוריה:האבות המייסדים של ארצות הברית
קטגוריה:אמריקאים שנולדו ב-1741
קטגוריה:אמריקאים שנפטרו ב-1775

## ראו גם
אית'ן אלן

**אית'ן אלן** (באנגלית: **Ethan Allen**; 21 בינואר 1738 - 12 בפברואר 1789) היה איכר, סופר, קצין צבא ופוליטיקאי אמריקאי. הוא ידוע בעיקר כאחד ממייסדי ורמונט וכמי שכבש את פורט טיקונדרוגה במהלך מלחמת העצמאות האמריקאית. אלן היה אחיה של אירה אלן ואביה של פאני אלן.

אלן נולד בקונטיקט הכפרית וקיבל חינוך בסיסי, אך גם נחשף לתורות פילוסופיות שונות. בסוף שנות ה-60 של המאה ה-18, הוא החל להתעניין במענקי הקרקע של ניו המפשייר, רכש שם אדמות והסתבך במחלוקות משפטיות סביב השטח. כישלונות משפטיים הובילו להקמת קבוצת "גרין מאונטיין בויז", אותה הוביל אלן במסע הפחדה והרס רכוש כדי לגרש מתיישבים מניו יורק מהשטחים.

בתחילת מלחמת העצמאות, אלן וה"גרין מאונטיין בויז", שתמכו בפטריוטים, כבשו את פורט טיקונדרוגה במאי 1775. בספטמבר 1775, אלן הוביל ניסיון כושל לכבוש את מונטריאול, שהסתיים בלכידתו על ידי הבריטים. הוא נכלא על סיפון ספינות של הצי המלכותי, לאחר מכן שוחרר בתנאים מגבילים בעיר ניו יורק, ולבסוף שוחרר בחילופי שבויים ב-1778.

לאחר שחרורו, אלן חזר לשטחי ניו המפשייר שהכריזו על עצמאות ב-1777, וחידש את פעילותו הפוליטית באזור. הוא המשיך להתנגד לניסיונות של ניו יורק להשיג שליטה על השטח, לחץ על הקונגרס להכיר רשמית בוורמונט כמדינה, והשתתף במשא ומתן שנוי במחלוקת עם הבריטים על האפשרות שוורמונט תהפוך למחוז בריטי נפרד.

אלן כתב דיווחים על מעלליו במלחמה, שנקראו בהרחבה במאה ה-19, וכן חיבורים פילוסופיים ומסמכים הקשורים לפוליטיקה של ורמונט המתהווה. עסקיו כללו חקלאות מוצלחת, אחד ממפעלי הברזל המוקדמים של קונטיקט, וספקולציות קרקעות בטריטוריה של ורמונט. אלן ואחיו רכשו שטחי אדמה שהפכו לברלינגטון, ורמונט. הוא היה נשוי פעמיים והוליד שמונה ילדים.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:אמריקאים שנולדו ב-1725
קטגוריה:אמריקאים שנפטרו ב-1792
תומאס מיפלין

**תומאס מיפלין** (באנגלית: **Thomas Mifflin**; 10 בינואר 1744 - 20 בינואר 1800) היה סוחר, חייל ופוליטיקאי אמריקאי מפנסילבניה. הוא נחשב לאחד מהאבות המייסדים של ארצות הברית בשל תפקידיו החשובים במהלך המהפכה האמריקאית ולאחריה. מיפלין חתם על חוקת ארצות הברית והיה המושל הראשון של פנסילבניה, תפקיד בו כיהן בין השנים 1790 ל-1799. לפני כן, הוא שימש כנשיא האחרון של המדינה, בתפקיד אותו ירש מבנג'מין פרנקלין ב-1788.

מיפלין נולד בפילדלפיה לג'ון מיפלין ואליזבת בנגל. ב-1760 השלים תואר ראשון מהקולג' של פילדלפיה. לאחר לימודיו הפך לסוחר, הוא החל את הקריירה הפוליטית שלו באספה המחוזית של פנסילבניה ובקונגרס הקונטיננטלי הראשון, שם חתם על האגודה הקונטיננטלית. ב-1775, הצטרף לצבא הקונטיננטלי. במהלך מלחמת העצמאות, שימש מיפלין כעוזרו של הגנרל ג'ורג' וושינגטון ומונה לתפקיד המפקח הכללי של הצבא בדרגת אלוף.

מיפלין חזר לקונגרס ב-1782 ונבחר לנשיא הקונגרס בשנה שלאחר מכן. הוא כיהן כיו"ר בית הנבחרים של פנסילבניה מ-1785 עד 1787 וכנשיא המועצה המבצעת העליונה של פנסילבניה מ-1788 עד 1790.

ב-1787, מיפלין היה ציר לאמנה החוקתית וחתם על חוקת ארצות הברית. לאחר מכן, הוא עמד בראש הוועדה שכתבה את חוקת מדינת פנסילבניה. עם אשרור החוקה ב-1790, מיפלין הפך למושל הראשון של המדינה. הוא סיים את כהונתו כמושל ב-1799 ונפטר בשנה שלאחר מכן.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:האבות המייסדים של ארצות הברית
קטגוריה:מושלי פנסילבניה
קטגוריה:אמריקאים שנולדו ב-1744
קטגוריה:אמריקאים שנפטרו ב-1800
ג'ורג' מייסון

**ג'ורג' מייסון** (באנגלית: **George Mason**; 11 בדצמבר 1725 - 7 באוקטובר 1792) היה מדינאי אמריקאי, פוליטיקאי, מהאבות המייסדים של ארצות הברית, וציר לוועידה החוקה של ארצות הברית בפילדלפיה בשנת 1787, שם היה אחד משלושה נציגים שסירבו לחתום על החוקה. כתביו, כולל חלקים ניכרים מ משנת 1774, הצהרת הזכויות של וירג'יניה משנת 1776 וההתנגדויות שלו לחוקה (1787), השפיעו באופן משמעותי על המחשבה הפוליטית האמריקאית ועל אירועים היסטוריים. הצהרת הזכויות של וירג'יניה, שמייסון חיבר את עיקרה, שימשה בסיס למגילת הזכויות של ארצות הברית, שהוא נחשב לאביה.

מייסון נולד ב-1725 במחוז פיירפקס של ימינו שבווירג'יניה. אביו טבע כאשר סערה הפכה את סירתו בעת שחצה את הנהר פוטומק בשנת 1735, כשמייסון היה כבן תשע. אמו ניהלה את אחוזות המשפחה עד שהגיע לבגרות. בשנת 1750, מייסון התחתן, בנה את היכל גנסטון (גנסטון הול), וחי את חייו של אציל כפרי, פיקח על אדמותיו, משפחתו ועבדיו. הוא שירת לזמן קצר בבית הנבחרים של וירג'יניה והתערב בענייני קהילה, לעיתים שירת עם שכנו ג'ורג' וושינגטון. כשהמתחים גברו בין בריטניה הגדולה למושבות צפון אמריקה, תמך מייסון בצד הקולוניאלי, תוך שימוש בידע ובניסיון שלו כדי לעזור למטרה המהפכנית, מצא דרכים לעקוף את חוק הבולים של 1765, ושירת בוועידה הרביעית של וירג'יניה התומכת בעצמאות ב-1775 ובוועידה החמישית ב-1776.

מייסון הכין את הטיוטה הראשונה של הצהרת הזכויות של וירג'יניה ב-1776, ודבריו היוו חלק גדול מהטקסט שאומץ על ידי ועידת וירג'יניה המהפכנית הסופית. הוא גם כתב חוקה למדינה. תומאס ג'פרסון ואחרים ביקשו שהוועידה תאמץ את רעיונותיהם, אך הגרסה של מייסון אומצה בכל זאת. במהלך מלחמת העצמאות האמריקנית, מייסון היה חבר בבית הנבחרים החזק של האספה הכללית של וירג'יניה, אך לצערם של וושינגטון ואחרים, הוא סירב לשרת בקונגרס הקונטיננטלי השני בפילדלפיה, תוך ציון התחייבויות בריאותיות ומשפחתיות.

ב-1787 נבחר לאחד מצירי מדינתו לוועידה החוקתית בפילדלפיה, נסיעתו הארוכה היחידה מחוץ לווירג'יניה. סעיפים רבים בחוקה הושפעו מתרומתו של מייסון, אך בסופו של דבר הוא לא חתם על הגרסה הסופית, תוך ציון היעדר כתב זכויות בין התנגדויותיו הבולטות. הוא גם רצה סיום מיידי של סחר העבדים ודרישת רוב לפעולות ניווט, מחשש שהגבלות על שילוח עלולות לפגוע בווירג'יניה. הוא לא הצליח להשיג את המטרות הללו בפילדלפיה ומאוחר יותר בוועידת האשרור של וירג'יניה משנת 1788. אבל המאבק הבולט שלו למען מגילת זכויות הוביל את עמיתו מווירג'יניה, ג'יימס מדיסון, להציג אותה במהלך הקונגרס הראשון ב-1789. תיקונים אלה אושרו ב-1791, שנה לפני מותו של מייסון. למרות שלא זכה להכרה רבה לאחר מותו, מייסון זכה מאוחר יותר להערכה במאות ה-20 וה-21 על תרומתו לווירג'יניה ולארצות הברית המוקדמת.

## קישורים חיצוניים

* 

קטגוריה:האבות המייסדים של ארצות הברית
קטגוריה:אמריקאים ילידי וירג'יניה
קטגוריה:אמריקאים שנולדו ב-1725
קטגוריה:אמריקאים שנפטרו ב-1792
ג'ון (כפר)

ממוזער| ג'ון
**ג'ון** (בערבית: **جون**) הוא כפר לבנוני שיושב על גבעה בנפת שוף שבהר הלבנון במרחק של 13 קילומטרים מהעיר צידון. ג'ון פירושו "הפינה" בארמית, והוא ממוקם בין הר הלבנון לדרום לבנון, ויוצר צורת פינה.

ג'ון הוא כפר המונה כ-7,400 תושבים, שהם בעיקר יוונים קתולים, מתואלים ומארונים.

## היסטוריה
ג'ון הוא כפר עתיק הממוקם מעל מקדש האל הפיניקי אשמון ליד העיר צידון.

ב-1887 מינו העות'מאנים את חברי הוועדה המקומית הראשונה בג'ון במטרה להסדיר את איכות הסביבה, חיי חקלאות ומים, וכן לפקח על הביטחון המקומי. עד 1898, לוועדה היה לוגו משלה, ולכל חבר היה חותמת משלו, שבו השתמש כדי לחתום על הצהרות רשמיות.

בשנת 1903, האימפריה העות'מאנית חוקקה חוק שקבע כי יש לבחור את חברי העירייה. מאז, לג'ון יש נבחרי ציבור שדואגים לעניינים מקומיים וממונים על היחסים עם הממשל.

## ג'ון כיום
בג'ון יש שלוש כנסיות ומסגד אחד. יש בכפר גם ארבעה בתי ספר, שניים ציבוריים ושניים פרטיים. ג'ון הוא כפר עשיר בעצי זית וענבים וידוע בייצור שמן הזית והסבון בו.

## קישורים חיצוניים

* פרופיל Joun, middleeast.com
* פרופיל Joun, lebarmy.gov.lb 
* פרופיל Joun, Localiban.org 

קטגוריה:מחוז הר הלבנון: יישובים
משפט התמיכה

ממוזער|קבוצה קמורה Ω (בצהוב) וישר תומך שמכיל נקודת שפה (<math>x</math>) ומפריד את המישור לשני חלקים (תכלת ואדום בהיר).
באופטימיזציה קמורה, **משפט התמיכה** טוען שבהינתן קבוצה קמורה ונקודת שפה, ניתן להעביר היפר-מישור שיחלק את המרחב לשני חלקים כאשר הקבוצה מוכלת כולה באחד מהם וההיפר מישור מכיל את נקודת השפה.

משפט זה הוא משפט יסודי ונחוץ להוכחת משפט קארוש-קון-טאקר - אחת מהתוצאות המרכזיות בתחום.

המשפט דומה בנוסח למשפט ההפרדה הבסיסי אך מתייחס לנקודת שפה של הקמורה במקום לנקודה כללית שלא נמצאת בקבוצה.[ממוזער|מקרה בו תנאי המשפט לא מתקיימים (<math>x</math> אכן נקודת [שפה (טופולוגיה)|שפה אבל \Omega לא קבוצה קמורה) ולכן לא מובטחת לנו התוצאה (היפר-מישור שעובר בנקודת השפה ומחלק את המרחב לשני חלקים כשאר הקבוצה כולה מוכלת באחד מהם).]]

## ניסוח פורמלי
תהי \Omega קבוצה קמורה עם פנים לא ריק במרחב האוקלידי \mathbb{R}^n ותהי z בשפה של \Omega. אז קיים וקטור \bar{0}\neq a\in \mathbb{R}^n המקיים:

a \cdot x \leq a\cdot z

לכל x \in \Omega.

## הוכחה
תהי y נקודה פנימית ו-z נקודת שפה של \Omega. לכל t>1 נגדיר z_t = y + t(z-y) .

נשים לב שלכל t  כנ"ל מתקיים z_t \notin \bar{\Omega}  כי אחרת, על פי למת הנגישות, הקו (z_t,y] = \{\lambda y + (1-\lambda) z_t \, |\,\ 0 מכיל אך ורק נקודות פנימיות. אבל אם נציב \lambda = 1-\frac{1}{t}  נקבל שz  נקודה פנימית של \Omega סתירה.

מהעובדה שz_t \notin \bar{\Omega}  נוכל להפעיל את משפט ההפרדה הבסיסי ולקבל וקטור \bar{0} \neq b_t \in \mathbb{R}^n  המקיים:

b_t \cdot x 

לכל x \in \Omega ולכל t>1.

מאחר שהאי שוויון הנ"ל יישמר גם אם ננרמל את b_t נרשה לעצמנו להתייחס לכל b_t כווקטור מנורמל, כלומר \lVert b_t \rVert=1 לכל t>1.

נגדיר סדרה  \{ t_k\} המקיימת שתי תכונות:

# \textstyle \lim_{k \to \infty} \displaystyle t_k = 1 
# t_k > 1 לכל k.

ונגדיר a_k = b_{t_k }.

נשים לב ש\lVert a_k \rVert = 1 לכל k. ולכן ממשפט בולצאנו ווירשטראס קיימת לסדרה \{a_k\}  תת סדרה \{a_{k_p} \}  ששואפת לאיזשהו a \in \mathbb{R}^n .

מרציפות הנורמה נובע שהגבול a  מקיים \lVert a \rVert = 1  ולכן בפרט מתקיים a \neq \bar{0} .

אבל אם כך אז מרציפות המכפלה הפנימית מתקבל:

a \cdot x = \lim_{p \to \infty} (a_{k_p}\cdot x) \leq \lim_{p \to \infty} (a_{k_p} \cdot z_{t_{k_p}}) = a\cdot z 

לכל x \in \Omega  ומכאן מ.ש.ל

## לקריאה נוספת

קטגוריה:אופטימיזציה מתמטית
אריאן 3

**אריאן 3** (**Ariane 3**) היה משגר לוויינים בינוני שפותח על עבוד סוכנות החלל האירופית. הוא נוצל בעיקר לשיגור לווייני תקשורת. יצורו הופסק אחרי שמשקל הלוויינים המשיך לעלות, ובמקומו החלה סוכנות החלל האירופאית עברה להשתמש באריאן 4.

החלטות על פיתוח משגר חדש התקבלו בשנת 1979, עוד לפני שיגור משגר אריאן 1. במקביל החל תכנון של משגר אריאן 2, פחות חזק.

מרכז החלל הגיאני עבר התאמות נדרשות בכן שיגור חדש ELA-1.

המשגר היה מסוגל להביא למסלול מעבר למסלול גאוסטציונרי עד 2 לוויינים במשקל כולל של 2,700 ק"ג. להגדלת יכולת המשגר הוא צויד ב-2 מאיצים שפעלו בתחילת השיגור.
 
השיגור הראשון בוצע בשנת 1984 (עור לפני שיגור ראשון של אריאן 2). מ-11 שיגורים 10 הסתיימו בהצלחה. השיגורים הופסקו בשנת 1989.

בהמשך שיגורים בוצעו על ידי משגרים חזקים יותר של אותה סדרה.

## קישורים חיצוניים

* רשימת שיגורים
* תיאור המשגר

קטגוריה:משגרי לוויינים וחלליות
אמיר בוגן

**אמיר בוגן** הוא עיתונאי ומבקר קולנוע, עורך תוכניות קולנוע ומנהל האומנותי של פסטיבל הסרטים "Lighthouse" בניו ג'רזי, ארצות הברית. עבד ככתב הקולנוע והטלוויזיה הראשי של ynet ומאז הוא כתב האתר בארצות הברית.

## ביוגרפיה
בוגן הוא החל את דרכו ככתב תרבות וספורט, ובמשך הזמן התמקד בקולנוע. במשך שבע שנים ניהל וערך את מדור הקולנוע של ynet, שם כתב על סרטים, יוצרי קולנוע ואירועים בתחום.

בשנת 2017 עבר לניו יורק, שם המשיך לכתוב עבור ynet כעיתונאי בכיר לקולנוע וטלוויזיה וככתב המערכת בעיר, תוך שהוא עוקב אחרי התפתחויות בקולנוע העולמי.

בשנת 2018 מונה בוגן כמנהל פסטיבל הסרטים הבינלאומי "מגדלור" בניו ג'רזי, והוא אחראי על תכנון והפקת הפסטיבל, המציג סרטים מהעולם ומקדם יוצרים חדשים.

בנוסף לעבודתו בפסטיבל, בוגן מלמד קולנוע כמרצה אורח באוניברסיטת וסליאן. הוא עובד על דוקטורט באוניברסיטת תל אביב ומפתח תסריט לסדרת טלוויזיה מדע בדיונית בשפה האנגלית, העוסקת בנושאים חברתיים ותרבותיים.

## חיים אישיים
בוגן מתגורר בניו יורק. הוא בעל תואר שני מהתכנית הבינתחומית לאמנויות באוניברסיטת תל אביב.

## קישורים חיצוניים

* כתבות של אמיר בוגן באתר ynet
* אמיר בוגן באתר כתב העת "אוטופיה"
* אמיר בוגן באתר אוניברסיטת תל אביב

קטגוריה:עיתונאים ישראלים
קטגוריה:פובליציסטים ישראלים
קטגוריה:מבקרי קולנוע ישראלים
קטגוריה:סגל ynet
קטגוריה:בוגרי אוניברסיטת תל אביב
כסרוואן-ג'בייל (מחוז)

**מחוז כסרוואן-ג'בייל** (בערבית: **كسروان - جبيل**) הוא אחד מתשעת מחוזות לבנון, הממוקם במערב לבנון. המחוז מורכב משתי נפות: **[[נפת כסרוואן]]**, המשתרעת מתוואי נהר אבראהים בצפון ועד נהר אל-כלב בדרום, ומחופו של הים התיכון במערב ועד פסגות הר סאנין; ו**[[נפת ג'בייל]]**, שבירתה העיר ג'בייל (גבל) במערב לבנון.

## היסטוריה
עד ספטמבר 2017 היו נפות כסרוואן וג'בייל חלק ממחוז הר הלבנון. הצעה להפריד נפות אלו ממחוז הר הלבנון הוגשה לראשונה לפרלמנט בשנת 2003. המחוז החדש, תשיעי במספר בלבנון, הוקם לבסוף על ידי פרסום חוק 52 ב-7 בספטמבר 2017. יישום החוק החל בשנת 2020 עם מינויה של המושלת הראשונה שלו, פאולין דיב.

## דמוגרפיה וייצוג בפרלמנט
המארונים מהווים רוב גדול של האוכלוסייה במחוז, בעוד השיעים הם קבוצת האוכלוסייה הבאה בגודלה. בבחירות הכלליות בלבנון 2018, ג'בייל וכסרוואן הקימו את מחוז הבחירות 'הר הלבנון' הראשון, אשר הוקצו לו שמונה מושבים פרלמנטריים בסך הכול, שבעה מארונים ושיעי אחד.

שמורת הביוספרה ג'בל מוסא ממוקמת במחוז.

שטח המחוז כ-722 קמ"ר, וגודל אוכלוסייתו, נכון ל-2017 עם ייסודו, כ-282,000 תושבים.

## נפות המחוז
למחוז כסרוואן-ג'בייל שתי נפות:
* נפת כסרוואן (ג'וניה)
* נפת ג'בייל (גבל)

## קישורים חיצוניים

## הערות שוליים

*
קטגוריה:לבנון: חלוקה מנהלית
לבנון
האנה ג'ון-קאמן

**האנה דומיניק א. ג'ון קאמן** (באנגלית: **Hannah Dominique E. John-Kamen**; נולדה ב-7 בספטמבר 1989) היא שחקנית קולנוע וטלוויזיה אנגלייה. ידועה בזכות תפקידה כציידת ראשים בסדרת הטלוויזיה "קילג'ויז" (2019-2015), כאווה סטאר/רוח בסרט גיבורי-העל "אנטמן והצרעה" (2018), בתפקיד הזרה במיני סדרה "אדם זר" (2020) וכן בתפקיד ג'יל ולנטיין בסרט "האויב שבפנים: ברוכים הבאים לראקון סיטי" (2021).

## פילמוגרפיה
### קולנוע

### טלוויזיה

## קישורים חיצוניים

קטגוריה:אנגלים ממוצא ניגרי
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:שחקנים ביקום הקולנועי של מארוול
קטגוריה:אנגליות שנולדו ב-1989
קטגוריה:אנגלים שנולדו ב-1989
Joe & Mac

ממוזער| ג'ו נלחם בטירנוזאורוס בשלב הראשון של המשחק באמצעות גלגל אבן
**Joe & Mac** (ידוע גם בשם **Caveman Ninja**) הוא משחק וידאו מסוג פלטפורמה ו־Shoot'em up שיצא לשווקים במקור בשנת 1991 עבור פלטפורמת הארקייד על ידי החברה היפנית Data East. בעקבות ההצלחה של המשחק לאורך השנים יצאו לשווקים גם גרסאות של המשחק לקונסולות המשחקים השונות כולל סופר נינטנדו, סגה מגה דרייב, Nintendo Entertainment System, Game Boy, Amiga, Zeebo, נינטנדו סוויץ' וכמו גם למחשב האישי.

## משחקיות
במשחק השחקנים שולטים בדמויות ג'ו ומאק. ג'ו הוא איש מערות ירוק שיער ומאק הוא איש מערות כחול שיער. ניתן לשחק בדמות אחת או במשחק קואפרטיבי בשתי דמויות. זהו משחק פלטפורמה עם גלילה צדדית, בה השחקנים צריכים להילחם באויבים שונים ולהתגבר על מכשולים שונים לאורך הדרך על מנת להשלים את השלבים השונים. ג'ו ומאק נלחמים לאורך המשחק בכלי נשק פרימיטיביים מגוונים כולל בומרנגים, עצמות, אש, אבני צור, חשמל, גלגלי אבן ואלות.

האויבים במשחק כוללים שבט אנשי מערות יריב וכמו גם דינוזאורים.

השלבים השונים במשחק כוללים סביבות פרהיסטוריות שונות בהן יערות, הרי געש ומערות. בסיום כל שלב צריכים להילחם בבוס שונה, אשר הוא בדרך כלל כולל יצור גדול ואימתני. המטרה במשחק היא להציל קבוצת נשות מהשבט של ג'ו ומאק אשר נחטפו על ידי השבט היריב.

## משחקי המשך
בעקבות ההצלחה של המשחק פותחו בהמשך שני משחק המשך:
* "Joe & Mac 2: Lost in the Tropics" - יצא לשווקים ב-1994 עבור קונסולת הסופר נינטנדו.
* "Joe & Mac Returns" - יצא לשווקים ב-1994 עבור פלטפורמת הארקייד.

## גרסה מחודשת
חברת Mr. Nutz Studio פיתחה גרסה מחודשת למשחק בשם " New Joe & Mac: Caveman Ninja " אשר מכיל גרפיקה ומכניקת משחק עדכניים. המשחק יצא לקונסולות המשחקים Nintendo Switch, PlayStation 4, Xbox One ולמחשב האישי בנובמבר 2022.

## קישורים חיצוניים
* 

## הערות שוליים

קטגוריה:משחקי וידאו שפותחו ביפן
קטגוריה:משחקי סופר נינטנדו
קטגוריה:משחקי פלטפורמות ממוחשבים
קטגוריה:משחקי נינטנדו סוויץ'
קטגוריה:משחקי NES
קטגוריה:משחקי גיים בוי
קטגוריה:משחקי DOS
קטגוריה:משחקי ארקייד
קטגוריה:משחקי וידאו משנת 1991
אסי הנגבי

**אסי הנגבי** (8 באוגוסט 1947 – 7 בפברואר 2014) היה שחקן קולנוע, טלוויזיה ותיאטרון ישראלי.

## ביוגרפיה
הנגבי גדל בקיבוץ מרחביה. הנגבי הוא בנם של דוד ומאשה הנגבי. אביו של הנגבי היה ממקימי "ספריית פועלים" והעורך הראשי שנים רבות של קיבוץ מרחביה. הנגבי למד משחק בבית צבי.

## קריירה בקולנוע ובטלוויזיה
בשנת 1974 השתתף בסדרת הטלוויזיה "הכלה וצייד הפרפרים" גילם את צבי.

בשנת 1978 שיחק בסרט "בלפר". באותה השנה כתב את השיר שר "יום אחד" ודודו זר ביצע את השיר בתוכנית "עוד להיט" השיר גם היה אמור להיות חלק מהאלבום הראשון של דודו אך האלבום לא הושלם ולא ראה אור.

בשנת 1979 שיחק בסרט "נציב המלח".

בשנת 1981 כתב עם אשתו דינה לימון את המחזה "מסיבת פרידה לאקדוחן" על פרשת רצח אליהו.

בשנת 1983 הופיע בסרט "אני והמאהב של אשתי".

בשנת 1986 שיחק בסרט "האינסטלטור" בתפקיד אפרים שטריקר.

בשנת 1987 הופיע בסרט "המרגל הבלתי אפשרי" בתור קצין ישראלי. באותה השנה גם התארח בסדרת הטלוויזיה הקומית "המסעדה הגדולה" ששודרה בערוץ הראשון. בנוסף באותה השנה שיחק בסרט האמריקאי "המרגל הישראלי בדמשק" בתור קצין. כמו כן באותה השנה שיחק בסרט האמריקאי "Shalom LaMechasse" גילם את פרידמן.

בשנת 1988 השתתף בסרט "מקום ליד הים" גילם את סלים.

בשנת 1990 שיחק בסרט "אהבה אסורה" גילם את סא"ל בן-ברק.

בשנת 1993 התארח בעונה השנייה של סדרת הטלוויזיה "עניין של זמן" ששודרה בטלוויזיה החינוכית גילם את אבא של סער.

בשנת 1994 שיחק בסדרת הטלוויזיה "סיפור מקומי" שיחק את חיים רוזן. באותה השנה שיחק גם בסרט "איה" בתפקיד איש במעלית.

בשנת 1995 שיחק אבא בסרט "רק שתדעי לך".

בשנת 1996 הופיע בסדרת הטלוויזיה "סיטון" ששודרה בערוץ הראשון שיחק בתפקיד שוטר.

בשנת 1997 גילם את יוגב בסדרת הטלוויזיה "כחול עמוק". באותה השנה גם גילם את דמותו של האלוף חיים נאדל בסדרת הטלוויזיה "קו 300". בנוסף באותה השנה גם שיחק את ירושלמי בסדרת הטלוויזיה "האישה באפור".

בשנת 1998 שיחק את שומרון בסדרת הטלוויזיה "סיבת המוות – רצח". באותה השנה גם גילם את צדוקי בסרט "מזל דגים".

בשנת 1999 כתב את הסרט "גופה בחולות".

בשנת 2001 שיחק לצד בנו מיכאל הנגבי בסרט "אינג'יל" גילם את רונן המבוגר.

בשנת 2003 שיחק בתפקיד ע"ד בסדרת הדרמה של ערוץ 10 "תיק סגור".

בשנת 2004 הופיע בסדרת הטלוויזיה "אדומות" ששודרה בערוץ הילדים. באותה השנה שיחק בסדרת הטלוויזיה "Comeback".

בשנת 2005 שיחק את אבא של יונתן בסרט "החשוד האחרון". באותה השנה גם גילם את זיסמן בסדרת הדרמה של ערוץ 2 "לתפוס את השמים".

בשנת 2006 השתתף בסרט "ידיים קשורות".

בשנת 2007 הופיע בסדרת הטלוויזיה של ערוץ 2 "מסודרים" גילם את צוקר. באותה השנה גם גילם את דמותו של שימי חסון בסדרת הטלוויזיה של ערוץ 2 "בשורות טובות". בנוסף באותה השנה התארח בסדרת הדרמה של HOT "להוציא את הכלב" בתפקיד קשיש בשירותים.

בשנת 2008 הופיע בסדרת הטלוויזיה התיעודית של Yes דוקו "הנרגנים".

## בתיאטרון
הנגבי שיחק בתיאטרון הבימה בשנים 1970–1978.

בתיאטרון הבימה שיחק בהצגות: "אמא קוראז'", "ההולכים בחושך", "הילד חולם", "המטבח", "המלך ג'והן", "הנפש הטובה מסצ'ואן", "יהודי הדממה", "כובע הקש האיטלקי", "קדיש", "ריצ'רד השלישי", "עמי ותמי המחזמר", "עוץ לי גוץ לי","חגיגת קיץ", ו"שבת ראשון שני".

## חיים אישיים
הנגבי היה נשוי לשחקנית דינה לימון ובנם הוא הקומיקאי והשחקן מיכאל הנגבי.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1947
קטגוריה:ישראלים שנפטרו ב-2014
13 (אלבום של הדלתות)

***13*** הוא אלבום האוסף הראשון של להקת הרוק האמריקאית הדלתות, שיצא לאור על ידי חברת התקליטים אלקטרה רקורדס ב-30 בנובמבר 1970. שם האלבום מתייחס לשלושה-עשר השירים שנכללו, הכוללים מגוון שירים מחמשת אלבומי האולפן שלהם שיצאו עד לאותה נקודה. על עטיפת האלבום הופיעה מדבקה שקופה שעליה נכתב: "אוסף של שלושה-עשר שירי דלתות קלאסיים". זהו אלבום האוסף היחיד של הלהקה שיצא בזמן שהסולן ג'ים מוריסון היה בחיים.

האלבום הגיע למקום ה-25 בבילבורד 200. הוא הוחלף על ידי אוספים מאוחרים יותר של דלתות, כגון The Best of the Doors המצליח יותר, ולא יצא מחדש על גבי תקליטור.

## רקע
13 היה פרויקט שיזמה חברת התקליטים אלקטרה רקורדס, שרצתה מוצר מהלהקה לעונת חג המולד, והלהקה הסכימה לו באי רצון. מוריסון אפילו הסכים לגלח את זקנו לצילומי עטיפת האלבום, אך חברת התקליטים בחרה בתמונה צעירה יותר של הזמר, כפי שעשו גם עבור אלבום ההופעה החיה של הלהקה, Absolutely Live, שיצא ביולי של אותה שנה. הסופר דני סוגרמן כתב בספר זיכרונותיו על הלהקה, No One Here Gets Out Alive: "אלקטרה רצתה ללא ספק את ג'ים מוריסון 'היפה'". גם תדמיתו של מוריסון גדולה בהרבה מזו של הגיטריסט רובי קריגר, הקלידן ריי מנזרק והמתופף ג'ון דנסמור, וסוגרמן אמר כי "למרות שריי, רובי וג'ון התרגלו לתשומת הלב המופנית כלפי סולנם, זה הרגיז את ג'ים". העטיפה האחורית של האלבום מציגה את הלהקה עם פסל קטן של לודוויג ואן בטהובן (יש שטענו בטעות שהוא של האוקולטיסט אליסטר קראולי).

## רשימת רצועות

## משתתפים
מתוך מהדורת אלקטרה מ-1970:

**מוזיקאים**
* ג'ים מוריסון - שירה
* ריי מנזרק - פסנתר, עוגב
* רובי קריגר - גיטרה, גיטרה בס
* ג'ון דנסמור - תופים

**ייצור**
* פול רוטשילד - מפיק
* ז'ק הולצמן - מפקח הפקה
* ברוס בוטניק - מהנדס

## קישורים חיצוניים

## הערות שוליים

קטגוריה:אלבומי הדלתות
קטגוריה:אלבומי אוסף באנגלית
קטגוריה:אלבומי חברת אלקטרה רקורדס
ארמין גלאטר

**ארמין גלאטר** (בהונגרית: **Glatter Ármin**; ספשי, 24 באפריל 1861 – בודפשט, 29 באוקטובר 1931) היה צייר דיוקנאות ומיניאטורות יהודי-הונגרי מצליח מאוד, אביו של הצייר דיולה גלאטר.

## הביוגרפיה שלו
ארמין גלאטר נולד במשפחה יהודית והחל את לימודיו בבית הספר לציור מודלים בבודפשט והמשיך באקדמיה לאמנויות יפות במינכן, אך לאחר מכן התאמן ברוסיה, באיטליה ובמשך שנה בפריז. משנת 1888, הוא הופיע בקביעות עם עבודותיו בתערוכות של היכל האמנות היוקרתית. הוא פתח את בית הספר שלו לציור בבודפשט ב-1897 והיה חבר מייסד של "מועדון האמנות פֵסֶק" (**Fészek** Művészklub= **F**estőművészek, **É**pítőművészek, **S**zobrászok, **Z**enészek, **É**nekesek és **K**omédiások klubja) ושל הסלון הלאומי. עבודותיו הן בעיקר פורטרטים, דיוקנאות חיים מפורטים, אבל הייתה תקופה שבה צייר גם פורטרטים מיניאטוריים. יצירותיו נשמרות על ידי הגלריה הלאומית של הונגריה וכמה מוזיאונים ואוספים ציבוריים.

## גלריה

קובץ:Armin Glatter - Girl with a Book - O 5763 - Slovak National Gallery.jpg|נערה עם ספר
קובץ:Ármin Glatter - Sewing woman.jpg|אישה תופרת 1
קובץ:Ármin Glatter - Nähende Frau 1900.jpeg|אישה תופרת 2
קובץ:Ármin Glatter - Woman in the armchair.jpg|אישה בכורסה
קובץ:Ármin Glatter - Woman reading.jpg|אישה קוראת
קובץ:Ármin Glatter Schuhputzerin.jpg|מצחצחת נעליים
קובץ:Ármin Glatter - Liseuse.jpg|האישה הקוראת
קובץ:Ármin Glatter - A Girl and a Broom.Jpeg|נערה ומטאטא



## לקריאה נוספת
* לאסלו אבר : Lexicon of Art - הוצאת אנדור דייזה, בודפשט, 1930 (לקסיקון האמנות)
* לקסיקון נזמנים חדשים - הוצאת המכון הספרותי זינגר ווולפנר, בודפשט, 1938
* לקסיקון אמנות - הוצאה לאור אקדמית, בודפשט, 1966
* ד"ר סאבו – קאלאי: לקסיקון ביוגרפי של ציירים וגרפיקאים הונגרים - נירג'האזה, 1997

## קישורים חיצוניים

* לקסיקון יהודי הונגרי. עורך פטר אויווארי. 1929. גישה מקוונת
* קיזלבך

קטגוריה:ציירים יהודים הונגרים
קטגוריה:ציירי דיוקנאות
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1861
קטגוריה:הונגרים שנפטרו ב-1931
פיטר גרין (שחקן)

**פיטר גרין** (באנגלית: **Peter Greene**; 8 באוקטובר 1965 – 12 בדצמבר 2025) היה שחקן אופי אמריקאי. הוא היה ידוע בעיקר בזכות גילום נבלים. תפקידיו הבולטים בסרטים היו "המסכה" מ-1994 בו גילם את האנטגוניסט הראשי דוריאן טירל, ו"ספרות זולה" מאותה שנה, בו גילם את זד, מאבטח סדיסטי.

## ראשית חייו
פיטר גרין נולד ב-8 באוקטובר 1965 במונטקלייר, ניו ג'רזי והיה אחד משלושה אחים ואחיות. הוא ברח מהבית בגיל 15 והיה חסר בית במשך מספר שנים. הוא פתח בקריירת משחק רק באמצע שנות ה-20 לחייו הוא קיבל מספר תפקידים בקולנוע ובטלוויזיה בתחילת שנות ה-90.

## קריירה
גרין ערך את הופעת הבכורה הקולנועית שלו ב-1992 בסרט "Laws of Gravity". ב-1993 הוא גילם את פיטר וינטר הסכיזופרן בסרט "Clean, Shaven", ואת הנבל בסרט "יום הדין"  ב-1994 הוא שיחק בסרט המצליח "ספרות זולה" בתור זד, מאבטח סדיסט וב"המסכה" בתור דוריאן טירל הנבל. ב-1995 גילם את רדפו ב"החשוד המיידי" ושיחק בסרט "תחת מצור 2".

ב-2001 שיחק גרין קצין מסומם ומושחת בסרט "יום אימונים מסוכן". הוא המשיך לעבוד בעיקר כשחקן אופי גם בדרמות טלוויזיה, בין השאר גרין הופיע בסצנת הפתיחה של הסדרה "צדק פרטי". וב-2010 שיחק בסרט "אקסית במצור". תפקידיו המאוחרים יותר כללו את הסרט "ניו יורק ניו יורק" מ-2016 ואת המיני-סדרה "הקונטיננטל" מ-2023.

גרין הופיע במספר וידאו קליפים ביניהם בקליפ של פרודיגי' ממוב דיפ לשיר "A,B,C's".

לפי הסוכן שלו, גרין היה עתיד לשחק בסרט "Mascots" עם מיקי רורק והיה מעורב בלפחות שני פרויקטים נוספים.

## חיים אישיים
לגרין היה בן אחד. הוא נאבק במשך שנים בהתמכרות להרואין וקוקאין החל משנות ה-90. בשנת 1998 נעצר גרין בגין עבירות הקשורות לסמים, הוא עבר גמילה וניסה לחזור לשחק בסרטים. הוא נעצר בגין החזקת קראק בשנת 2007.

גרין נמצא מת בדירתו בלואר איסט סייד ברובע מנהטן, ניו יורק, ב-12 בדצמבר 2025. הוא היה בן 60. השכן שגילה את גופתו של גרין סיפר לניו יורק דיילי ניוז כי "היה מלא בדם, פיטר היה פצוע בפניו ולצידו פתק מוזר". אושר גם פתק שבו גרין כתב "I'm still a Westie ."  כאשר הוא מתייחס לכנופיה האירית-אמריקאית שפעלה בשנות ה-70 בניו יורק.

## פילמוגרפיה
### קולנוע

### טלוויזיה

### וידאו קליפים

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא אירי
קטגוריה:אמריקאים שנולדו ב-1965
קטגוריה:אמריקאים שנפטרו ב-2025
גרמניה באירוויזיון 1961

**[[גרמניה באירוויזיון|גרמניה]] ב[[אירוויזיון 1961]]** השתתפה עם השיר "Einmal sehen wir uns wieder", שבוצע על ידי לאלה אנדרסן. זוהי השתתפותה השישית של גרמניה בתחרות הזמר של האירוויזיון.

## לפני האירוויזיון
הגמר לבחירת נציג גרמניה לאירוויזיון נערך ב-25 בפברואר בבאד הומבורג. שלושה עשר שירים השתתפו, כאשר הזוכה נקבע על ידי חבר מושבעים בן 21 חברים. רק שלושת המקומות הראשונים ידועים.

## באירוויזיון
ב-18 במרץ 1961 הופיעה אנדרסן על בימת האירוויזיון. היא שרה שמינית בסדר ההופעות, לפני צרפת ואחרי שוודיה. עם סיום ספירת הקולות הגיעה אנדרסן למקום ה-13 עם 3 נקודות.

### נקודות שהוענקו לגרמניה

### נקודות שהוענקו מגרמניה

## הערות שוליים

קטגוריה:גרמניה באירוויזיון
קטגוריה:מדינות באירוויזיון 1961
סמאש היטס

**סמאש היטס** (באנגלית: ***Smash Hits***) היה מגזין מוזיקה בריטי המיועד למבוגרים צעירים, שפורסם במקור על ידי Ascential . המגזין המודפס פעל בספטמבר 1978 – 13 בפברואר 2006. גרסאות מיוחדות של המגזין יצאו ביולי 2009 – אפריל 2022.

על שמו של המגזין נקראו ערוץ טלוויזיה ותחנת רדיו דיגיטלית, שנסגרו ב-2022 ו-2013 בהתאמה.

המגזין הוציא מספר אלבומי אוסף בזמנו, כולל אלבום האוסף *Now Smash Hits*.

## קישורים חיצוניים
* גליונות של המגזין משנים 1978–1989, באתר World Radio History

## הערות שוליים

קטגוריה:כתבי עת למוזיקה
קטגוריה:כתבי עת באנגלית
ניקולס אלכסנדר צ'אבז

**ניקולס אלכסנדר צ'אבז** (באנגלית: **Nicholas Alexander Chavez**; נולד ב-6 בספטמבר 1999) הוא שחקן אמריקאי. הוא מוכר בזכות גילום ספנסר קסדין באופרת הסבון "ג'נרל הוספיטל" (אנ') מ-2021 עד 2024, תפקיד שזיכה אותו בפרס אמי.

## ראשית חייו וחינוך
צ'אבז נולד ביוסטון, טקסס. יש לו שלושה אחים למחצה צעירים יותר. הוא התגורר בשוגאר לנד, טקסס לפני שמשפחתו עברה לדנוור, קולורדו. הוריו התגרשו כשהיה בן חמש והוא חילק את זמנו בין בית אמו בדנוור לעיירת הולדתו של אביו, ארבאדה, קולורדו.

צ'אבז למד בתיכון איסט שם שיחק כדורגל והצטרף לצוות הדיבייט בראשות המנטור שלו, מאט מרפי. כשמרפי השתלט על מחלקת הדרמה שנה לאחר מכן, הוא גייס את צ'אבס, אז צעיר, לגלם את אטיקוס פינץ' בהפקה של בית הספר של המחזה אל תיגע בזמיר. צ'אבז פנה למספר תוכניות דרמה אמריקאיות מובילות, כולל אוניברסיטת ראטגרס, אוניברסיטת קרנגי מלון, אוניברסיטת ניו יורק ובית הספר ג'וליארד. פרט לג'וליארד, צ'אבז התקבל לכל בתי הספר. לבסוף צ'אבס למד בבית הספר לאמנויות מייסון גרוס בראטגרס. לאחר שנתיים, צ'אבז לקח חופשה מראטגרס ועבר ללוס אנג'לס כדי להמשיך לשחק במשרה מלאה. עם זאת, הוא נאלץ לחזור לורו ביץ', פלורידה עם אביו כשמגפת הקורונה תקפה ב-2020. צ'אבס עבד בכמה עבודות זמניות, כולל בסוכנות מכוניות, בזמן שהגיש אודישנים שהקליט ושלח למלהקים.

## קריירה
ב-1 ביולי 2021, ערך צ'אבז את הופעת הבכורה שלו בטלוויזיה בתור ספנסר קסדין באופרת הסבון "בית החולים הכללי". צ'אבז חתם על חוזה לשלוש שנים. רק כמה חודשים לאחר שהצטרף לאופרת הסבון התאבל צ'אבס על מותה המנהלת הוותיקה שלו, ג'נבייב ברואר. הוא עזב את התפקיד בינואר 2024. בשנת 2022,צ'אבז כיכב בתפקיד ג'ייסון בסרט, *Crushed*.

בשנת 2023, לוהק צ'אבז לעונה השנייה של סדרת האנתולוגיה של ריאן מרפי, מפלצות: הסיפור של לייל ואריק מננדז בסדרה הוא גילם את לייל מננדס.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא מקסיקני
קטגוריה:זוכי פרס אמי לבידור בשעות היום
קטגוריה:אמריקאים שנולדו ב-1999
Lifetime

**לייפטיים** (באנגלית: "**Lifetime**") הוא ערוץ טלוויזיה אמריקאי, המתמקד בעיקר בתוכן המיועד לנשים. הערוץ נוסד בשנת 1984 והוא בבעלות קבוצת A&E Networks, חלק מקבוצת דיסני. לייפטיים ידוע בתוכניותיו המגוונות, הכוללות סדרות דרמה, קומדיות, סרטי טלוויזיה וסוגות נוספות המיועדות לקהל הנשי.

הערוץ שודר בישראל בחברת הכבלים HOT ובלוויין Yes הטלוויזיה בלוויין באמצעות הזכיינית טלעד. סיים את שידוריו בישראל בתאריך 31 ביולי 2018.

## היסטוריה
לייפטיים הוקם במטרה לספק תוכן שמתמקד בנושאים הקרובים ללב הנשים, והצליח לבנות קהל נאמן על ידי הצגת סדרות מצליחות כמו רקדניות קטנות, חתונה ממבט ראשון, פרויקט מסלול ועוד. במשך השנים, הערוץ התפתח והרחיב את התוכן שלו, וכולל גם תוכניות ריאליטי, לצד סרטים דוקומנטריים בנושאים חברתיים חשובים.

## תוכן
לייפטיים מציע מגוון רחב של תוכניות:
***דרמות**: סדרות דרמה שמדברות על חוויות נשים, יחסים, ואתגרים בחיים.
***קומדיות**: תוכניות קומיות שמציגות את חיי היום-יום של נשים.
***סרטים**: ערוץ מפיק מספר רב של סרטים שמיועדים לקהל הנשי, כולל סרטי מתח ודוקומנטריים.

## השפעה וחדשנות
לייפטיים נודע בזכות השפעתו על התקשורת והתרבות, כשהוא מתמודד עם נושאים חברתיים חשובים כמו אלימות במשפחה, בריאות נשים ויחסים בין-אישיים. הערוץ לא מהסס להציג נושאים מורכבים ולעיתים קשים, ולעודד שיח פתוח על בעיות חברתיות.

לייפטיים נותר ערוץ מרכזי בעולם הבידור הנשי, עם תוכן שמתאים לצרכים ולרצונות של נשים בכל הגילאים. עם השנים, הערוץ ממשיך להתפתח ולחדש, תוך שמירה על הערכים שהקנו לו את הפופולריות הרבה בקרב קהלו.

## קישורים חיצוניים
* 

קטגוריה:ערוצי טלוויזיה אמריקאיים
קטגוריה:דיסני
שלג בשרב (שיר)

"**שלג בשרב**" הוא סינגל שהוקלט על ידי הזמרת הישראלית שירי מימון. את השיר הוציאה ב-6 ביוני 2012 לאור חברת התקליטים הליקון כסינגל המוביל מתוך אלבומה השני של מימון, "שלג בשרב".

## רקע וכתיבה
"שלג בשרב" נכתב והולחן על ידי יואב גינאי ותומר הדדי בהתאמה. על הפקתו המוזיקלית היה תומר בירן אחראי. השיר מתאר מערכת יחסים עמוקה ואינטימית בין הדוברת לגבר המעניק לה ביטחון ומקלט, הן ברגעים של שמחה והן בכאב. היא מתארת את נוכחותו ככזו המלווה אותה ביום ובלילה, במחשבותיה ובתחושותיה. על פי מילות השיר, אין מדובר בנוכחות פיזית גרידא, אלא גם רוחנית ורגשית, כשבכל מצב – תפילה, פחד, או שמחה – הדוברת נתונה לצידו.

בהמשך השיר מתייחסת מימון להיכרות העמוקה ביניהם: הוא מכיר את כל חסרונותיה, והקשר שלהם שומר עליהם כ"קסם מוזר" שמחבר אותם יחד. הדימוי של "שלג בשרב" מסמל את הייחודיות והניגודיות של הקשר הזה – משהו בלתי צפוי, אך בד בבד חם ומגונן. התחושה הזו ממשיכה להתרחב, כשגם במקומות הפרטיים ביותר שלה, במחשבות ובטעויות, וגם בערוב ימיה, היא יודעת שהוא תמיד יהיה לצידה.

### עטיפה
במרכז התמונה מופיעה מימון, כשהיא מוארת באור בהיר המדגיש את פניה. שיערה הבהיר פרוש בצורה טבעית על פניה, ומבטה מופנה קדימה. הגוונים השולטים בתמונה הם לבנים ואפורים בהירים, עם ניגודיות עדינה שמרככת את קווי המתאר.

בצד השמאלי של התמונה כתובים שם הזמרת ושם השיר, "שלג בשרב", בפונט פשוט. העיצוב הכולל נשמר בגוונים בהירים שמתכתבים עם שם השיר, תוך שימוש בתאורה שמטשטשת מעט את הגבולות בין האלמנטים השונים.

## הופעות חיות וגרסאות
מימון ביצעה את "שלג בשרב" בעשרות מהופעותיה, ומוזיקאים נוספים ביצעו הקליטו אותו.

ב-16 ביוני 2012 ביצעה מימון את השיר בבכורה בהופעתה בקיסריה. ב-21 בדצמבר 2013 שר יהב טווסי את "שלג בשרב" בשלב ההופעות החיות של עונה הראשונה של "אקס פקטור ישראל". בשנת 2015, בעת הופעתה בהרצליה, העלתה מימון לבמה ילדה לבמה, ויחד הן ביצעו את השיר.

במאי 2016 ביצעה את "שלג בשרב" על בימת הכנסת לציון יום הזיכרון לחללי מערכות ישראל. ב-31 במרץ 2017 קיימה הופעה אקוסטית ב"זאפה תל אביב-יפו", וביצעה אותו פעם נוספת. באותה שנה הופיעה עמו באמפי שוני. ב-30 באפריל 2020 הוציאו בוגרי תיכון כצנלסון גרסת כיסוי ל"שלג בשרב". הגרסה החיה של השיר נכללה באלבום ההופעה "אלבום הופעה חיה 2024" יחד עם התזמורת הפילהרמונית הישראלית.

## הצלחה מסחרית
ב-14 ביוני 2012 הוצג "שלג בשרב" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השני, ורשם את שיאו במצעד. צעידתו בדירוג נמשכה שישה שבועות רצופים, עד שב-9 באוגוסט יצא מהטבלה. "שלג בשרב" הגיע בשיאו למקום הרביעי ב.

במצעד השנתי של רשת ג' ואתר "נענע" דורג השיר למקום ה-28. בדירוג המקביל של גלגלצ ואתר "וואלה!" הגיע למקום ה-37.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהופקו על ידי תומר בירן
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
לחסד וגאולה המשך ישר

"**לחסד וגאולה המשך ישר**" הוא אלבום האולפן השביעי של הזמרת הישראלית איה כורם. הוא יצא לאור ב-12 בספטמבר 2024 תחת הוצאת חברת ההפצה אוטס.

## הרכב
את האלבום הפיק בן זוגה של כורם, אדם בן אמיתי.

## רשימת רצועות

## הערות שוליים

## קישורים חיצוניים

קטגוריה:אלבומי איה כורם
קטגוריה:אלבומים בעברית